OpenLLM-France/wikimedia huggingface dataset:
# Bel·la Burnaixeva

Planetes menors descoberts: 13 :
| 2010 Chebyshev | 13 d'octubre de 1969 |
| 2232 Altaj | 15 de setembre de 1969 |
| 2259 Sofievka | 19 de juliol de 1971 |
| 2327 Gershberg | 13 d'octubre de 1969 |
| 2697 Albina | 9 d'octubre de 1969 |
| 3406 Omsk | 21 de febrer de 1969 |
| 3921 Klement'ev | 19 de juliol de 1971 |
| 4109 Anokhin | 17 de juliol de 1969 |
| 4465 Rodita | 14 d'octubre de 1969 |
| 5075 Goryachev | 13 d'octubre de 1969 |
| 5218 Kutsak | 9 d'octubre de 1969 |
| 6278 Ametkhan | 10 d'octubre de 1971 |
| 7318 Dyukov | 17 de juliol de 1969 |
Bel·la Alekséievna Burnaixeva, rus: Бэлла Алексеевна Бурнашева, nascuda el 1944) és una astrònoma russa i soviètica a la qual hom li atribueix el descobriment de diversos asteroides.
El planeta menor 4427 Burnashev va ser nomenat en honor d'ella i el seu marit Vladislav Ivànovitx Burnaixev.

## Referències

* 1 2 «Minor Planet Discoverers (Alphabetically)». Minor Planet Center.
* ↑ Schmadel, Lutz D. Dictionary of Minor Planet Names – (4427) Bournachev. Springer Berlin Heidelberg, 2003, p. 358. ISBN 978-3-540-29925-7 [Consulta: 25 desembre 2015].
# Conillets

«Conillets» té aquests significats:
* Conillets, denominació popular per a l'espècie Antirrhinum barrelieri
* Conillets, denominació popular per a l'espècie Antirrhinum majus
* Conillets, denominació popular per a l'espècie Fumaria capreolata
* Conillets, denominació popular per a l'espècie Fumaria officinalis
* Conillets, denominació popular per a l'espècie Silene latifolia
* Conillets, denominació popular per a l'espècie Silene vulgaris
# Fira de Sant Miquel (Santpedor)

El 29 de setembre se celebrava aquesta fira d'origen medieval, el principal atractiu de la qual consistia en l'afluència de forasters. El contingut ha anat variant: de ser una fira tèxtil (primer de la llana, després de la seda), va passar a ser ramadera i d'objectes variants. Actualment ha deixat de tenir un caràcter marcada ment comercial.

## Referències

* ↑ HISTÒRIA DE LES COMARQUES DE CATALUNYA BAGES, p. 320. ISBN 8486538084.
# Torrent de l'Aubagó

El Torrent de l'Aubagó és un afluent per l'esquerra de l'Aigua de Valls que transcorre íntegrament pel terme municipal de Gósol, al Berguedà.
Neix a la banda de ponent de l'enforcadura del Pedraforca i fins que travessa la carretera B-400 (de Gósol a Saldes), a la cota 1.418, el seu curs transcorre pel Parc Natural del Cadí-Moixeró. Per sota de l'esmentada carretera rep també el nom de Torrent de les Agolies

## Xarxa hidrogràfica

La xarxa hidrogràfica del Torrent de l'Aubagó, que també transcorre íntegrament pel terme municipal de Gósol, està constituïda per vuit cursos fluvials la longitud total dels quals suma 8.590 m.

## Enllaços externs

   * Mapa de l'Institut Cartogràfic de Catalunya
   * Taula amb les dades detallades de la xarxa hidrogràfica de l'Aigua de Valls full de càlcul

## Referències

* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Tractat de Berlín

«Tractat de Berlín» fa referència a diversos tractats signats a la ciutat de Berlín:
* Tractat de Berlín (1742), signat entre Maria Teresa I d'Àustria i Frederic II de Prússia.
* Tractat de Berlín (1878), pel qual es reconegué la plena independència dels principats de Sèrbia, Montenegro i Romania i l'autonomia de Bulgària.
* Tractat de Berlín (1885) o Conferència de Berlín, realitzada per tractar els problemes de l'expansió colonial a Àfrica.
* Tractat de Berlín (1889), pel qual es va reconèixer la independència de Samoa.
* Tractat de Berlín (1899), pel qual Samoa va quedar dividida en dues parts: Samoa Alemanya i Samoa Nord-americana.
* Tractat de Berlín (1921), signat entre els Estats Units d'Amèrica i Alemanya després de la Primera Guerra Mundial.
* Tractat de Berlín (1926), signat entre Alemanya i la Unió Soviètica garantint la neutralitat d'ambdós països.
# Bel·les

Els bel·les (en llatí Belli, en grec antic Βελλοί) eren un poble celtiber a la Tarraconense, una de les tribus més petites que tenia el seu centre a la poderosa ciutat de Segeda (Σεγήδη). Van participar, com aliats dels romans, a la guerra lusitana. La seva revolta va iniciar la guerra de Numància, segons diu Polibi.

## Referències

* ↑ Smith, William (ed.). «Belli». Dictionary of Greek and Roman Geography (1854). [Consulta: 20 febrer 2021].

## Enllaços externs

* «Bel·les». Gran Enciclopèdia Catalana. Barcelona: Grup Enciclopèdia Catalana.
# Benigno Aquino

Benigno Simeon Cojuangco Aquino III (Manila, 8 de febrer de 1960 - 24 de juny de 2021), també conegut com a Noynoy Aquino o PNoy, fou un polític filipí, la quarta generació de la seva família, president de les Filipines des de juny de 2010 i fins a 2016.
Fou fill de la presidenta Corazon Aquino i del senador Benigno Aquino Jr.. Va viure a l'exili als Estats Units d'Amèrica amb la seva família, i va tornar al seu país el 1983, poc després de l'assassinat del seu pare. El 1998 fou elegit diputat i reelegit el 2001 i el 2004. El 2010 fou elegit president de les Filipines, un any després de la mort de la seva mare.

## Referències

* ↑ CNN News 24-6-2021
# Boncourt (Suïssa)

Boncourt és un municipi del cantó del Jura situat al districte de Porrentruy.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Biecz

Biecz és una ciutat situada al sud del voivodat de la Petita Polònia (en polonès, Małopolska). Hi passa el riu Ropa. El 2023 tenia 16.464 habitants.

## Referències

* ↑ «Poland: Lesser Poland Voivoideship (Counties and Communes)» (en anglès), 14 maig 2024. [Consulta: 18 maig 2024].
# Bief-des-Maisons

Bief-des-Maisons és un municipi francès situat al departament del Jura i a la regió de Borgonya - Franc Comtat. L'any 2007 tenia 65 habitants.

## Demografia
### Població

El 2007 la població de fet de Bief-des-Maisons era de 65 persones. Hi havia 26 famílies de les quals 8 eren unipersonals (4 homes vivint sols i 4 dones vivint soles), 7 parelles sense fills i 11 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 25 eren l'habitatge principal de la família i 20 eren segones residències. 34 eren cases i 9 eren apartaments. Dels 25 habitatges principals, 21 estaven ocupats pels seus propietaris i 4 estaven llogats i ocupats pels llogaters; 2 tenien tres cambres, 4 en tenien quatre i 19 en tenien cinc o més. 18 habitatges disposaven pel capbaix d'una plaça de pàrquing. A 11 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bief-des-Maisons el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 8 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 4 |
| 0 | 50 a 54 | 4 |
| 4 | 45 a 49 | 0 |
| 0 | 40 a 44 | 4 |
| 0 | 35 a 39 | 4 |
| 8 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 8 | 15 a 19 | 4 |
| 0 | 10 a 14 | 8 |
| 8 | 5 a 9 | 16 |
| 0 | 0 a 4 | 0 |

## Economia

El 2007 la població en edat de treballar era de 39 persones, 30 eren actives i 9 eren inactives. De les 30 persones actives 28 estaven ocupades (16 homes i 12 dones) i 2 estaven aturades (2 dones i 2 dones). De les 9 persones inactives 2 estaven jubilades, 3 estaven estudiant i 4 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de fabricació d'altres productes industrials, 1 d'una empresa de construcció i 1 d'una empresa de serveis.
Dels 2 establiments de servei als particulars que hi havia el 2009, 1 era un taller de reparació d'automòbils i de material agrícola i 1 fusteria.
L'any 2000 a Bief-des-Maisons hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Bief-des-Maisons a l'INSEE.
* Évolution et structure de la population Fitxa amb el detall de dades de Bief-des-Maisons a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Boitron

Boitron és el nom dels següents llocs:
* Boitron, comuna francesa de l'Orne
* Boitron, comuna francesa de Sena i Marne
# Bella Dolores (pollacra)

La Bella Dolores va ser una pollacra, després bergantí, construïda l'any 1856 a Lloret de Mar pel mestre d'aixa Bonaventura Ribas i Maura, conegut com a Pa-i-ais.
Realitzà nombroses travessies per l'Atlàntic on va patir greus avaries. Per aquest motiu, els propietaris del vaixell, els senyors Duralls, decidiren allargar l'eslora per fer-lo més maniobrable i segur en alta mar. Aquesta operació fou encomanada al mestre d'aixa lloretenc Agustí Macià, conegut com a Es Vaiapare. La transformació del casc es feu a Lloret de Mar entre el juny de 1875 i el juny de 1876, i enllestida aquesta tasca, el 1880 va canviar-se el seu aparell de pollacra rodona pel de bergantí rodó. Anys més tard, el 1896 fou venuda a un armador de Melilla per 5.000 pessetes, sense tenir cap més informació del seu destí.
Molt recordada popularment, el març de 1944 va estrenar-se al Teatre Cinema Modern de Lloret de Mar una sarsuela amb el nom de Bella Dolores, en homenatge a aquest veler.

## Referències

* 1 2 Vilà i Galí, 1984, p. 19-20, Vol. 1.
* ↑ Vilà i Galí, 1992, p. 363-364.
* ↑ Kila-Kalat-Keltir, 1944.

## Bibliografia

* Kila-Kalat-Keltir. La Bella Dolores : estampas líricas de Lloret de Mar ochocentista en tres actos. Barcelona: Coll, 1944.
* Roig i Raventós, Emerencià «L'allargament de la Bella Dolores». Aires Lloretencs, Núm. 25, 01-10-1934, pàg. 6-8.
* Vilà i Galí, Agustí Ma. La Marina mercant de Lloret de Mar : segles xviii i xix. [Lloret de Mar]: Ajuntament de Lloret de Mar, 1992. ISBN 84-606-0697-X.
* Vilà i Galí, Agustí Ma. Les Nostres veles. Lloret de Mar: Confraria de Sant Elm, 1984.

## Enllaços externs

* Sarsuela La Bella Dolores
# Bichelsee-Balterswil

Bichelsee-Balterswil és un municipi del cantó de Turgòvia (Suïssa), situat al districte de Münchwilen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Centre Mundial Bahá'í

El Centre Mundial Bahá'í és el nom del centre administratiu i espiritual de la Fe bahà'í. Amb seu a Haifa, Israel, el Centre Mundial Bahà'í és recognoscible pels jardins que dominen l'àrea del Mont Carmel, just a dalt del port.
El Centre Mundial Bahá'í és també destinació del pelegrinatge bahà'í.

## Història

La situació del centre administratiu a Israel fou resultat del desterrament i empresonament de Bahà'u'llàh, enviat a la colònia penal d'Acre el 1868. Bahà'u'llàh visqué exiliat en aquesta regió la resta de la seva vida, on morí l'any 1892. Durant una visita a Haifa, Bahà'u'llàh donà instruccions al seu fill `Abdu'l-Bahà sobre l'emplaçament del Santuari de Bàb. A la Tauleta de Carmel, un dels documents clau per a l'administració bahá'í, Bahà'u'llàh expressa el desig que el centre administratiu sigui construït al Mont Carmel, on es troba emplaçat actualment.
Durant el temps que Shogi Effendi liderà la Fe bahà'í, el Mandat Britànic de Palestina es va veure immers en un conflicte creixent entre palestins i sionistes. Com a conseqüència del fracàs del mandat 1948, i de la guerra araboisraeliana de 1948, la major part dels Bahá'ís de Palestina emigraren del país, i tan sols romangueren allí Shoghi Effendi i alguns d'altres. El 1963, la primera Casa Universal de Justícia de Haifa passa a ser considerada el mòdul central de la Fe bahà'í, i és reconeguda pel Govern Israelià com el centre legal de la religió.

## Enllaços externs

* www.bahai.org - Official website
# Tractat de Berlín (1715)

El Tractat de Berlín fou conclòs el 2 de maig de 1715, durant la Gran Guerra del Nord. En ell, Jordi I de la Gran Bretanya, com a Elector de Hannover, s'aliava amb el Regne de Dinamarca i Noruega a canvi de la cessió del Domini suec de Verden-Bremen, que estava ocupat per Dinamarca, a Hannover. Amb el tractat, Dinamarca i Hannover s'uniren a la coalició russo-prussiana establerta al Tractat de Schwedt. Dinamarca s'assegurà l'obtenció de Stralsund, quan aquest fou conquerit.

## Referències

* ↑ Ward, Adolphis William. Great Britain a Hanover. Some Aspects of the Personal Union. BiblioBazaar, LLC, 2008 reprint, p. 87. ISBN 0559204272.
* 1 2 Buchholz, Werner. Pommern (en alemany). Siedler, 1999, p. 343. ISBN 3886807800.

## Enllaços externs

* Escanejat del of the treaty at IEG Mainz Arxivat 2011-07-22 a Wayback Machine.
* Edició anotada del tractat al IEG Mainz Arxivat 2011-07-22 a Wayback Machine.
# Transporte Colectivo Urbano de Luanda

Transporte Colectivo Urbano de Luanda (TCUL) és una empresa de transports de la capital d'Angola, Luanda. TCUL va ser fundada el 12 de juliol de 1988. És de titularitat estatal depenent del Ministeri de Transports del govern central, i l'única empresa de transports de titularitat estatal. A més de 40 línies d'autobusos a la província de Luanda, també opera línies d'autobusos terrestres des de Luanda fins a Benguela, Sumbe, N'dalatando, Malange, Uíge, i Huambo. TCUL disposava de 300 busos, aviat expandits a 400. El president del Consell d'Administració és Mário Silva. En 2013 va patir una greu vaga dels seus treballadors, que reivindicaven millores salarials. En 2017 va rebre 240 nous vehicles dels 900 adquirits pel govern d'Angola per a reforçar el transport públic.

## Referències

* ↑ Empresas de transportes colectivos têm dificuldades em recuperar investimentos, angonoticias, 7 de maig de 2006
* ↑ «Mário Silva fala da TCUL» (en portuguès). Jornal de Angola [Luanda], 26-03-2012 [Consulta: 27 març 2012]. Arxivat 8 de desembre 2017 a Wayback Machine. «Còpia arxivada». Arxivat de l'original el 2017-12-08. [Consulta: 8 desembre 2017].
* ↑ Luanda: Salários baixos causam greve dos transportes, voaportugues.com, 29 de gener de 2013
* ↑ Transportes públicos de Angola con mais de 240 autocarros verangola, 17 d'abril de 2017
* ↑ TCUL reforça frota com 240 autocarros novos, redeangola, 17 d'abril de 2017
# Trachycephalus

Trachycephalus és un gènere de granotes de la família dels hílids que es troba a l'àrea compresa entre l'est del Brasil i les regions costaneres del sud de Colòmbia i nord del Perú.

## Taxonomia

* Trachycephalus atlas
* Trachycephalus coriaceus
* Trachycephalus hadroceps
* Trachycephalus imitatrix
* Trachycephalus jordani
* Trachycephalus lepidus
* Trachycephalus mesophaeus
* Trachycephalus nigromaculatus
* Trachycephalus resinifictrix
* Trachycephalus venulosus

## Referències

* IUCN (anglès)
# Tirà reial bec de bota

El tirà reial bec de bota (Megarynchus pitangua) és un ocell de la família dels tirànids (Tyrannidae) i única espècie del gènere Megarynchus.

## Hàbitat i distribució

Viu al bosc obert i clars del bosc, normalment a prop de l'aigua, a les terres baixes, des del sud de Sinaloa, sud de San Luis Potosí i sud de Tamaulipas cap al sud a la llarga d'ambdues vessants, incloent la Península del Yucatán, fins Panamà, incloent l'illa Cébaco, i des de Colòmbia, Veneçuela, Trinitat i Guaiana, cap al sud, per l'oest dels Andes, fins al nord-oest del Perú i, per l'est dels Andes, a través de l'est d'Equador, est del Perú, nord i est de Bolívia, Brasil i Paraguai fins al nord-est de l'Argentina.

## Referències

* ↑ «Tirà reial bec de bota». Cercaterm. TERMCAT, Centre de Terminologia. Rev. 15-1-2021 (català)
# Treva olímpica

La treva olímpica (en grec antic ἐκεχερία, ekekheria o la promesa de la treva olímpica), també coneguda com la pau olímpica, era un període en el qual les guerres es suspenien temporalment, a fi que els esportistes poguessin desplaçar-se a Olímpia per participar en els Jocs Olímpics de l'antiguitat i després tornar a les seves ciutats en pau. La ciutat d'Olímpia tenia l'estatus de territori o zona neutral, per això, encara que les ciutats es trobessin en guerra, els seus representants podien participar en els jocs i, eventualment, reunir-se en Olímpia per realitzar negociacions de pau. S'atribueix la signatura de la primera treva olímpica als reis Licurg d'Esparta, Ífit d'Élide i Cleòstenes de Pisa.

## Era moderna

El 1991, arran de les Guerres de Iugoslàvia i les sancions imposades pel Consell de Seguretat de les Nacions Unides, el Comitè Olímpic Internacional (COI) començà a estudiar la restauració de la treva olímpica, i el 21 de juliol de 1992, la 99a Assemblea insta tots els Estats a observar-la per als Jocs Olímpics de Barcelona 1992. Posteriorment, en la seva resolució 48/11, de 25 d'octubre de 1993, l'Assemblea General de les Nacions Unides, també instà els estats membres que observessin la treva olímpica.

## Referències

* ↑ «The United Nations and the Olympic Truce». [Consulta: 17 gener 2020].

## Enllaços externs

* Unesco. La Tregua Olímpica (castellà)
* Asamblea General pide respetar Tregua Olímpica por Juegos de Invierno (castellà)
* ONU insta a respetar la tregua olímpica Arxivat 2016-03-04 a Wayback Machine. (castellà)
# Trello

Trello és un programari d'administració de projectes amb interfície web, client per a iOS i android per organitzar projectes.
Va sorgir el 2010 com un projecte de Federico Stella. L'any 2011 va sortir la primera versió com una aplicació web i client per iPhone. El 2012 es va llançar la versió per android. I el 2014 es va crear Trello Inc., que es va separar de Fog. El 9 de gener de 2017 va ser venut a Atlassian per 425 milions de dòlars.
Fa servir el sistema kanban per al registre d'activitats amb targetes virtuals de manera que organitza tasques, permet afegir-hi llistes, adjuntar arxius, etiquetar esdeveniments, afegir-hi comentaris i compartir taulers. Està disponible en 21 idiomes, que no inclouen el català, amb interfície web, clients per a iOS i Android.

## Referències

* ↑ «What is Trello?» (en anglès). trello.com, 16-03-2016. [Consulta: 14 juliol 2016].
* ↑ «Breve historia de Trello» (en castellà). trello.com, 2016. [Consulta: 14 juliol 2016].
* ↑ «Changing your language in Trello» (en anglès). trello.com, 20-04-2016. [Consulta: 14 juliol 2016].
* ↑ «What browsers and mobile platforms does Trello support» (en anglès). trello.com, 05-07-2016. [Consulta: 14 juliol 2016].

## Enllaços externs

* Lloc web
# Tuar Mhic Éadaigh

Tuar Mhic Éadaigh (en anglès Toormakeady) és una vila d'Irlanda, al comtat de Mayo, a la província de Connacht. Es troba al costat de la carretera R300 on el riu Glensaul desemboca en el Lough Mask.
Part de Tuar Mhic Éadaigh formava part del veí Comtat de Galway, però el 1898 fou posat sota l'administració del comtat de Mayo. La població va experimentar el seu nivell més alt de població fins a l'arribada de la Gran Fam Irlandesa de la dècada del 1840. Molts descendents d'emigrants hi retornen cada any per trobar-hi llurs arrels. Els records genealògics de l'àrea s'han informatitzat al South Mayo Family Research Centre a Ballinrobe.
El 3 de maig de 1921, durant la Guerra Angloirlandesa uns 30 membres de la columna volant de Mayo Sud de l'Exèrcit Republicà Irlandès organitzaren una emboscada vora Tuar Mhic Éadaigh.
L'actor anglès Robert Shaw, més conegut pels seus treballs a Des de Rússia amb amor, Tauró i El cop, va viure a Drimbawn House, fins a la seva mort el 1978.

## Referències

* ↑ http://www.irishtimes.com/newspaper/ireland/2008/0811/1218232689497.html

## Enllaços externs

* Web de Toormakeady
* Toormakeady Community Web Site
* Audio podcast Arxivat 2019-06-21 a Wayback Machine. del tour de Michael John Casey per Toormakeady.
# Tualatin

Tualatin, és el nom de la tercera versió del microprocessador Pentium III d'Intel. Conté de 256 a 512 k de memòria caché de segón nivell depenent de les versions. Està construït utilitzant un procés productiu de 0.13μm. Intel l'ha construït per poc temps del 2001 al 2002, per no restar protagonisme a l'aleshores acabat de néixer Pentium 4. Molts són els que creuen que el Tualatin era més potent que les primeres versions del Pentium 4, sobretot les versions amb 512 k de caché. El Tualatin també es considera l'hereu de la versió Pentium M, que és la part més important de la plataforma "Centrino" per ordinadors portàtils.

## Especificacions

* L1-Cache: 16 + 16 KB (Dades + Instruccions)
* L2-Cache: 256 or 512KB, A la mateixa velocitat que la CPU
* MMX, SSE
* Socket 370 (FC-PGA2)
* BUS: 133 MHz
* Voltatge: 1.45, 1.475V
* Primera Unitat: 2001
* Velocitat: 1000 -1400 MHz
** Pentium III (256 KB L2-Cache): 1000, 1133, 1200, 1333 MHz
** Pentium III-S (512 KB L2-Cache): 1133, 1266, 1400 MHz
# Fira de Sant Ponç de Barcelona

La Fira de Sant Ponç dedicada a les herbes remeieres se celebra des de l'edat mitjana a Barcelona. Des del segle xvi es va fer escaure amb el dia de Sant Ponç de Cimiez, l'11 de maig. Les parades d'herbolaris i artesans s'arrengleren al carrer de l'Hospital, al barri del Raval de Barcelona, emplaçament que es manté d'ençà del 1817, després d'haver passat per la plaça de Sant Miquel, el carrer de Sant Cugat del Rec i els voltants de l'església de l'Hospital de la Santa Creu.
La munió de visitants que cada any hi acudeix hi pot trobar mel, fruita confitada, melmelada, mató, formatge artesà, herbes medicinals i més productes relacionats amb l'alimentació i la salut. Si la fira es fa el mes de maig és perquè és el moment de floració i màxima esplendor de la majora d'herbes remeieres.
La festivitat del sant patró dels herbolaris i dels apicultors és celebrada amb més activitats organitzades per la Unió de Sant Ponç entorn d'aquesta fira. El dia 10 a la nit es decora la imatge del sant amb herbes i flors perquè presideixi la missa que hom li ofereix l'endemà, el dia en què el duen en processó i es beneeixen les herbes medicinals que hagin portat els assistents.

## Mel i confitura

La mel i la confitura, juntament amb herbes remeieres i aromàtiques de tota mena, són elements destacats de la fira de Sant Ponç, patró d'herbolaris i apicultors, que a Barcelona s'organitza al carrer de l'Hospital, a la Ciutat Vella. La festivitat, que és el dia 11 de maig, s'escau en el punt de plenitud de la primavera, quan les plantes són en el millor moment i la fruita en el punt just de maduresa per a fer melmelades de tota mena.
La fira barcelonina de Sant Ponç concentra recol·lectors i herbolaris que ofereixen als visitants tot de productes naturals per millorar la salut. La fira podria ser hereva de les que es feien en honor de Flora, deessa romana de la vegetació. Segles més tard, aquest costum es degué fusionar amb el culte a la imatge de sant Ponç, que es feia al segle xix a l'antiga església de l'Hospital de la Santa Creu.

## Referències

* 1 2 3 «Fira de Sant Ponç de Barcelona». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
* 1 2 «Mel i confitura». Cultura popular de Barcelona. Ajuntament de Barcelona. [Consulta: 2 gener 2015].
* ↑ Vidal, Albert. Per què celebrem? : l'origen de 100 festes populars. Primera edició: març de 2019. ISBN 978-84-7246-168-0.